Érdekes 2,5-es SSD a RunCore-tól - iPon - hardver és szoftver hírek, tesztek, webshop, fórum
Érdekes 2,5-es SSD a RunCore-tól
Ígérete szerint hamarosan szállítja az új Pro IV nevezetű 2,5-es SSD-it a RunCore, amelyekkel már ők is a merevlemezek leváltására törekednek - és ami azt illeti, valóban elég jó alapjuk is van hozzá, hogy sikeresek legyenek.
{{ "2009-05-05T21:29:00+02:00" | humanReadableDate(true) }}
Az egységek ugyanis már 256GB-os kapacitással is kaphatóak (és persze kisebbekben is, le egészen 32GB-ig), írási-olvasási sebességek terén pedig 160 és 240MB/s-kel büszkélkedhetnek (SATA II-es interfészt használnak).
A hardver mellett persze ott van még az érem másik oldala is, amit jelen esetben az egységekhez mellékelt Acronis True Image szoftvere (15 napos próbaverzió) jelent PC-k esetében, Mac-eknél pedig a Super Duper hasonló célú alkalmazása. Ezek segítségével ugyanis USB-sen "pillanatok alatt" "átklónozhatjuk" az éppen aktuális merevlemezünket a Pro IV-re - eztán pedig már semmi egyéb dolgunk nincs, mint a merevlemezt kicserélni a Pro IV-re, és gépünk máris arról fog futni.
A tervek szerint a Pro IV-széria e hó 15-én érkezik, az áraik pedig méretkategóriától függően gyakorlatilag bárhol lehetnek $150-tól $1.000-ig.